**Melléklet: számítási példák a szociális hozzájárulási adóról szóló 2018. évi LII. törvény (Szocho tv.)duális képzéssel kapcsolatos módosításához*[[1]](#footnote-1)*****– 2023. július**

**1. példa:**

**Ács szakma tanulói jogviszonyban**, **3 éves** szakmai oktatásban.

Programtanterv szerint[[2]](#footnote-2) 10. évfolyamon a szakirányú oktatás óraszáma 810 óra (ebből 140 óra egybefüggő gyakorlat), 11. évfolyamon 682 (ezek 70%-a 469+140= 609 illetve 477 óra lenne). Ez a minimum, az iskola szakmai programja előírhat magasabb óraszámot, ezért tegyük fel, hogy a képzési program heti két teljes nap duális képzőhelyen töltendő szakirányú oktatást ír elő a teljes szakirányú oktatás végéig, valamint a tanéven kívül a szabadságok kiadásának függvényében legalább 4 hét egybefüggő gyakorlatot úgy, hogy az óraszám tól-ig határok megadásával lehetővé tegye, hogy a 18 évet betöltöttek napi 8 órát töltsenek a duális képzőhelyen.

Így nem szükséges órára számolni, valamennyi képzési napra a teljes napi adókedvezmény jár az új szabályok szerint is. Tegyük fel, hogy a tanuló 11. évfolyamon november 12-én betölti a 18. életévét.

Ha az évközi **szakirányú oktatás 70%-át vállalja a duális képzőhely** a fentiek szerint kiegészítve duális képzőhelyi óraszámot a képzési programban, akkor **a tanuló duális képzőhelyi óraszámai** a következőképpen alakulnak a konkrét, példa szerinti esetben (figyelembe véve a születésnapját):

**10. évfolyamon** 36\*2\*7+140= **644 óra**

**11. évfolyamon** 9\*2\*7+22\*2\*8= **478 óra**

A szakképzési munkaszerződést a teljes két évfolyamra kötik. Munkanapok száma 2023-ban és 2024-ben egyaránt 251, 2025-ben 253.

1. **Képzési nap alapú elszámolás:**

Ha a tanulónak nem lesz igazolatlan hiányzása a duális képzésből, akkor az elszámolható napjai: a képzési program szerinti duális képzőhelyi képzési napok plusz a szabadságon töltött munkanapok.

*Duális képzőhelyi napok példa szerinti megoszlása a 11. évfolyamon: születésnapig 9 hét, heti 2 nap, utána december végéig 6 hét, heti 2 nap, és 2025-ben a vizsgáig még 16 hét, heti 2 nap.*

*Szabadságkiadást a következőképpen számoltuk a példában: naptári évre járó szabadság 45 nap tanulói jogviszonyban, 2023-ban kiadásra kerül időarányosan (15 nap), 2024-ben a 45 nap úgy, hogy a 10. évfolyamon az időarányos 30 nap helyett a nyári szünet miatt 35 nap, majd 11. évfolyamon a születésnap előtt 5 nap, születésnap után 5 nap. 2025-ben időarányosan 15 nap jár, ebből szünetben kiadható 5 nap, egyéb időpontokban további 5 kiadott nappal kalkuláltunk, a maradék 5 napot a szerződés megszűnésekor megváltja a duális képzőhely (a példa szerint, lehetnek más megoldások).*

Az igénybevehető szociális adókedvezmény a következőképpen alakul:

**10. évfolyamon (2023/2024):**

$$egy munkanapra járó adókedvezmény=\frac{1 200 000\*2,42\*1,2}{251}=13 884 Ft$$

**10. évfolyamra (12 hónapra) elszámolható szocho kedvezmény**: 13 884\*(36\*2+4\*5+50) =**1 971 528 Ft**

11. évfolyamon különbözik a munkanapok száma naptári évenként, így több részletben számolható (a születésnaptól 8 órás munkanapokat kell tartani a számítás szerinti adókedvezményhez):

**11. évfolyamon (2024/2025):**

2024. szeptember 1-2024. december 31. *(15 hét, heti 2 nap, kiadott szabadság 10)*

$$egy munkanapra járó adókedvezmény=\frac{1 200 000\*2,42\*0,8}{251}=9 256 Ft$$

az időszakra elszámolható szocho kedvezmény: 9 256\*(15\*2+10) =370 240 Ft

2025. január 1-2025. április 30. *(16 hét, heti 2 nap, kiadott szabadság 10)*

$$egy munkanapra járó adókedvezmény=\frac{1 200 000\*2,42\*0,8}{253}=9 183 Ft$$

az időszakra elszámolható szocho kedvezmény: 9 183\*(16\*2+10) =385 686 Ft

**11. évfolyamra (8 hónapra) elszámolható szocho kedvezmény** összesen: **755 926 Ft**

**Sikerdíj** (sikeres szakmai vizsga esetén az igénybe vett adókedvezmény 20%-a): **545 491 Ft**

**Összesen a teljes szakirányú oktatásra (20 hónapra): 3 272 945 Ft**

1. **Képzési óra alapú elszámolás:**

Erre akkor lehet szükség tanulói jogviszony esetén, ha valamilyen oknál fogva rendszeresen vagy alkalmanként nem szervezhetők teljes munkanapok valamilyen ok miatt (18 éves korig napi 7, 18 éves kortól napi 8 óra). Elegendő a tört napokat az alábbi metódussal számolni, a többi számolható a képzési nap alapú elszámolással. A példában a teljes képzés adókedvezményét képzési óra alapon számoljuk ki, az A) pontban részletezett óraszámokkal.

Ha a tanulónak nem lesz igazolatlan hiányzása a duális képzésből, akkor az elszámolható órái: a képzési program szerinti duális képzőhelyi órák plusz a szabadságon töltött munkaórák.

*Duális képzőhelyi napok példa szerinti megoszlása a 11. évfolyamon: születésnapig 9 hét, heti 14 óra, utána december végéig 6 hét, heti 16 óra, és 2025-ben a vizsgáig még 16 hét, heti 16 óra nap.*

*Szabadságkiadást a következőképpen számoltuk a példában: naptári évre járó szabadság 45 nap tanulói jogviszonyban, 2023-ban kiadásra kerül időarányosan (15 nap), 2024-ben a 45 nap úgy, hogy a 10. évfolyamon az időarányos 30 nap helyett a nyári szünet miatt 35 nap, majd 11. évfolyamon a születésnap előtt 5 nap, születésnap után 5 nap. 2025-ben időarányosan 15 nap jár, ebből szünetben kiadható 5 nap, egyéb időpontokban további 5 kiadott nappal kalkuláltunk, a maradék 5 napot a szerződés megszűnésekor megváltja a duális képzőhely (a példa szerint, lehetnek más megoldások).*

Az igénybevehető szociális adókedvezmény a következőképpen alakul:

**10. évfolyamon (2023/2024):**

$$egy munkaórára járó adókedvezmény=\frac{1 200 000\*2,42\*1,2}{251\*7}=1983,38 Ft$$

**10. évfolyamra (12 hónapra) elszámolható szocho kedvezmény**: 1983,38\*(644+50\*7) =**1 971 480 Ft[[3]](#footnote-3)**

11. évfolyamon különbözik a munkanapok száma a naptári években, illetve a születésnap után 8 órás munkanaphoz kell viszonyítani, így több részletben számolható:

**11. évfolyamon (2024/2025):**

2024. szeptember 1-2024. november 11. *(óraszám 9\*2\*7 óra, kiadott szabadság 5\*7 óra)*

$$egy munkaórára járó adókedvezmény=\frac{1 200 000\*2,42\*0,8}{251\*7}=1322,25 Ft$$

az időszakra elszámolható szocho kedvezmény: 1322,25\*(126+35) =212 882 Ft

2024. november 12-2024. december 31. *(óraszám 6\*2\*8 óra, kiadott szabadság 5\*8 óra)*

$$egy munkaórára járó adókedvezmény=\frac{1 200 000\*2,42\*0,8}{251\*8}=1156,97 Ft$$

az időszakra elszámolható szocho kedvezmény: 1156,97\*(96+40) =157 348 Ft

2025. január 1-2025. április 30. *(óraszám 16\*2\*8 óra, kiadott szabadság 10\*8 óra)*

$$egy munkaórára járó adókedvezmény=\frac{1 200 000\*2,42\*0,8}{253\*8}=1147,83 Ft$$

az időszakra elszámolható szocho kedvezmény: 1147,83\*(256+10\*8) =385 671 Ft

**11. évfolyamra (8 hónapra) elszámolható szocho kedvezmény** összesen: **755 901 Ft**

**Sikerdíj** (sikeres szakmai vizsga esetén az igénybe vett adókedvezmény 20%-a): **545 476 Ft**

**Összesen a teljes szakirányú oktatásra (20 hónapra): 3 272 857 Ft**

**2. példa: Automatikai technikus szakma felnőttképzési jogviszonyban**, kizárólag szakmai vizsgára felkészítő képzésben. Az Szkt. 53. § (4) bekezdése szerint a felnőttképzési jogviszony keretében szervezett szakmai oktatásban a szakmai oktatás *időtartama legfeljebb a negyedére*, a *kötelező foglalkozások száma* legfeljebb a tanulói jogviszonyban szervezett szakmai oktatás kötelező foglalkozásai számának *negyven százalékáig csökkenthető*.

Az *időtartam* két dolgot befolyásol az adókedvezmény szempontjából: a költségeket attól függően, milyen részmunkaidőre mennyi időn keresztül milyen szakképzési *munkabért* kell fizetni a szakképzési munkaszerződés alapján, ezt a példában most nem számoljuk; illetve hogy mennyi *szabadság* jár a képzésben részt vevő személynek, emiatt mindenképp figyelembe kell venni a példa számításánál egy feltételezett időtartamot.

Programtanterv szerint a két évfolyamos szakmai oktatásban **a szakirányú oktatás óraszáma** összesen 1590 óra, ennek **40%-a 636 óra, és bár a két tanév (20 hónap) negyede**, azaz 5 hónap alatt megszervezhető lenne a teljes szakmai oktatás, ágazati alapvizsgával együtt, de a sikerdíj és a szabadság kiadhatósága miatt **úgy számolunk, hogy 6 hónap a szakirányú oktatás időtartama** (kb. 8 hónap lenne így a teljes szakmai oktatás hossza).

Időarányos *szabadság*: 6 hónap *15 nap*

*Megjegyzés: részmunkaidős szakképzési munkaszerződés esetén a részmunkaidő a 636 órából számolandó: 126 munkanapból 15 nap szabadság, 111 nap alatt 636 óra, azaz 29 óra/hét részmunkaidős szerződés szükséges).*

Ha a **szakirányú oktatás 70%-át vállalja a duális képzőhely**, akkor **a képzési program duális képzőhelyi óraszáma 445 óra.**

$$egy munkaórára járó adókedvezmény=\frac{1 200 000\*2,85\*1}{251\*8}=1703 Ft$$

**A teljes képzésre (6 hónapra) elszámolható szocho kedvezmény**: 1703\*(445+15\*8) = **962 195 Ft**

**Sikerdíj** (sikeres szakmai vizsga esetén az igénybe vett adókedvezmény 20%-a): **192 439 Ft**

**Összesen a teljes szakirányú oktatásra (6 hónapra): 1 154 634 Ft**

1. Lásd: A légitársaságok hozzájárulásáról és egyes adótörvények módosításáról szóló 2023. évi LIX. törvény– Magyar Közlöny 2023. évi 105. száma (2023. július 14.) [↑](#footnote-ref-1)
2. A jövőben a képzési és kimeneti követelmények írják elő a kötelező óraszámot [↑](#footnote-ref-2)
3. Az A) pontban leírt számítástól csak a kerekítés miatt adódik különbség (a munkaórára jutó adókedvezményt egész Ft-ra kerekítettük) [↑](#footnote-ref-3)